แรงซื้อกลับหนุน SET พลิกปิดบวก 3 จุด แนะจับตาผลประชุมเฟดสัปดาห์หน้า
แรงซื้อกลับหนุน SET พลิกปิดบวก 3 จุด แนะจับตาผลประชุมเฟดสัปดาห์หน้า โดยดัชนีปิดตลาดวันนี้ ที่ระดับ 1,674.14 จุด บวก 3.03 จุด หรือ 0.18% มูลค่าการซื้อขาย 5.53 หมื่นล้านบาท
13 มิ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,674.14 จุด บวก 3.03 จุด หรือ 0.18% มูลค่าการซื้อขาย 5.53 หมื่นล้านบาท 
10 หุ้นดันดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยในช่วงบ่ายนี้ปรับตัวขึ้นได้ในทิศทางเดียวกับตลาดหุ้นในภูมิภาคเอเชียที่ฟื้นตัวดีขึ้นในภาคบ่าย โดยบางตลาดฯพลิกกลับมาเป็นบวกได้ จากราคาน้ำมันได้กลับมาฟื้นตัวหลังจากที่มีข่าวว่าเกิดเหตุเพลิงไหม้เรือบรรทุกน้ำมันในน่านน้ำอ่าวโอมาน ส่งผลให้มีแรงซื้อกลับเข้ามาที่หุ้นในกลุ่มพลังงาน และโรงกลั่น ทำให้หุ้นบางตัวพลิกมาอยู่ในแดนบวก และบางตัวก็ลดช่วงลบลงจากภาคเช้า นอกจากนี้ตลาดฯยังได้แรงหนุนจากแรงซื้อหุ้น CPALL เข้ามาด้วย
อย่างไรก็ดี ยังต้องติดตามการประชุมธนาคารกลางสหรัฐ (เฟด) ในสัปดาห์หน้า ว่าจะมีการส่งสัญญาณการปรับลดอัตราดอกเบี้ยหรือไม่ ซึ่งถ้ามีการลดดอกเบี้ยก็จะทำให้ Fund Flow ไหลออกมาจากสหรัฐฯ และขณะนี้อัตราผลตอบแทนพันธบัตร (Bond yield) ของสหรัฐฯ และไทย อายุ 10 ปี ได้เริ่มเข้าสู่ภาวะปกติ โดย Bond yield ของไทยจะสูงกว่าสหรัฐฯ ซึ่งจะเป็นการจูงใจให้เงินไหลเข้ามาในภูมิภาคเอเชีย
นอกจากนี้ ให้ติดตามการประชุม G20 ในช่วงปลายเดือนนี้ ซึ่งให้จับตาประเด็นสงครามการค้าระหว่างสหรัฐฯ และจีน จะมีความคืบหน้าอย่างไรบ้าง
สำหรับแนวโน้มการลงทุนในวันพรุ่งนี้ (14 มิ.ย.) นายศราวุธ กล่าวว่า ตลาดฯยังมีโอกาสที่จะเคลื่อนไหวในแดนบวกได้ พร้อมให้แนวรับ 1,670 จุด ส่วนแนวต้าน 1,680 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BEM   มูลค่าการซื้อขาย  2,894.74 ล้านบาท ปิดที่ 11.30 บาท ลดลง 0.10 บาท
PTT     มูลค่าการซื้อขาย 2,481.36 ล้านบาท ปิดที่ 47 บาท ราคาไม่เปลี่ยนแปลง
CPALL    มูลค่าการซื้อขาย 2,369.77 ล้านบาท ปิดที่ 82.75 บาท เพิ่มขึ้น 1 บาท
EA   มูลค่าการซื้อขาย 2,020.37 ล้านบาท ปิดที่ 51.75 บาท ลดลง 1.75 บาท
PTTGC     มูลค่าการซื้อขาย 1,885.71 ล้านบาท ปิดที่ 63 บาท เพิ่มขึ้น 0.75 บาท
 
ตลาดหุ้นเอเชีย
